Veileder til fritidsvennordningen

Kursprogrammet «Fritidsvenn» er utviklet av Nasjonalforeningen for folkehelsen Møre og Romsdal, Idrettskretsen Møre og Romsdal, Skikretsen Møre og Romsdal, Friluftsrådet Nordmøre og Romsdal og DNT Romsdal i samarbeid med frivilligsentraler og frivillige. Kursprogrammet er gratis og det er den enkelte lokale arbeidsgruppe og dens parter som har ansvar for oppstart, gjennomføring og ivaretagelse av de frivillige. Vi anbefaler å inngå en samarbeidsavtale. Se forslag i verktøykassen.

Frititidsvenn er en ordning som kan benyttes for mangfoldige grupper og personer. Arbeidsgruppen avgjør hvem ordning skal være ett tilbud til.

Gjennomføring av kurs

Kursets formål og målsetting:

Kursets hovedmålsetting er at kursdeltakeren får forståelse og trygghet i rollen som frivillig fritidsvenn. Det skjer gjennom informasjon, kunnskap og erfaringsutveksling. Det er også ett mål å formidle hva rollen innebærer og hvilken betydning den vil få for begge parter, både den frivillige og den som har behov for en fritidsvenn.

Etter kurset skal kursdeltager være trygg på sin rolle og kunne bidra til trivsel, trygghet og tilhørighet. Kurset er ikke bindende.

Målgruppe:

* Frivillige som ønsker å gjøre en innsats for andre personer med bakgrunn i felles fritidsinteresser. Som ønsker å bidra til at personer kommer til en aktivitet og i aktivitet.
* Kompetansehevende for støttekontakter

Kursets varighet:

* 4 timer (kan deles opp)

Etter endt kurs skal kursdeltakerne:

* kjenne seg trygge i rollen som fritidsvenn
* kunne bidra til gode opplevelser på fritiden for personer som trenger en fritidsvenn
* kursdeltakerne skal være kjent med den aktiviteten som de er koblet sammen på
* Kursdeltakerne skal være kjent med hva rollen som fritidsvenn inneholder og kjenne til organisasjoner som kan koble dem sammen med en person/gruppe.
* Kursdeltakerne skal ha forståelse for hvilke utfordringer som kan oppstå og hva som kan være nyttig å være oppmerksom på i ulike situasjoner.
* Kursdeltakerne skal kunne reflektere rundt menneskets verdighet, og bli bevisst sine egne holdninger i møte med den som ønsker en fritidsvenn.
* Kursdeltakerne skal være godt kjent med hva taushetsløftet og politiattest innebærer.

Kursansvarlig sin rolle for gjennomføring av kurs

* Kursansvarlig har ansvar for å legge til rette for kurset, engasjere kursleder, finne egnet lokale, forberede det praktiske rundt kurset med teknisk utstyr, bevertning og skape en hyggelig og trygg stemning. Ønske velkommen, ta en presentasjonsrunde og lever ut kurshefte (kopi av PP) Det er bra å legge inn pauser, sett gjerne frem frukt, vann og legg inn ett pausemåltid.
* Sørge for at kursdeltagerne får nødvendig informasjon om tid, sted, dato og varighet i god tid før første kursdato.

Kursinnhold:

* Kurset legger opp til bruk av PP med informasjon, film, case, gruppearbeid og dialog mellom deltagerne. Kurset varer i ….timer og kan gjennomføres på en dag eller deles opp. Til hver lysark/plansje i PP følger det med ett manus. Det er minimum som formidles, kursholder sper gjerne på med sine erfaringer og lokal kunnskap om sin organisasjon.
* Presentasjon fra kursansvarlig lag/klubb/frivilligsentral/kommune kan legges inn i PP og informasjon om lokal tilpasning, mål for fritidsvennordningen, hvilke forventninger partene har.
* Eksterne foredragsholdere kan hentes inn, hvis ordningen gjelder personer/grupper med spesielle behov. F.eks. personer med funksjonsnedsettelser, personer i rehabilitering etc.
* Etter endt kurs leveres ut en evaluering.

Verktøykasse for Fritidsvennordningen

* Veileder for oppstart steg for steg
* Samarbeidsavtale for fritidsvenn
* Power point med kommentarer du trenger, forslag på case/gruppeoppgaver
* Brosjyre for rekruttering av frivillige
* Brosjyre for brukere av ordningen
* Registreringsskjema for frivillige og brukere av ordningen
* Kursbevis
* Informasjon om politiattest og taushetsløfte
* Tips til ivaretagelse og erfaringssamling for de frivillige

Kontaktperson: Fyll inn det som passer